RO
1.2.2023
Jurnalul Oficial al Uniunii Europene
L 29/11
REGULAMENTUL (UE) 2023/208 AL COMISIEI din 27 ianuarie 2023 de stabilire a încetării activităților de pescuit de langustină în unitatea funcțională 16 din subzona ICES 7 pentru navele care arborează pavilionul Irlandei
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (CE) nr.
1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului (1), în special articolul 36 alineatul (2), întrucât: (1)
Regulamentul (UE) 2022/109 al Consiliului (2) stabilește cotele pentru 2022.
(2)
Conform informațiilor primite de Comisie, capturile din stocul de langustină, efectuate în unitatea funcțională 16 din subzona ICES 7 de către navele care arborează pavilionul Irlandei sau care sunt înmatriculate în acest stat membru, au epuizat cota alocată pentru 2022.
(3)
Prin urmare, este necesară interzicerea anumitor activități de pescuit care vizează acest stoc,
ADOPTĂ PREZENTUL REGULAMENT:
Articolul 1 Epuizarea cotei Cota de pescuit menționată în anexă, alocată Irlandei pentru 2022 pentru stocul de langustină în unitatea funcțională 16 din subzona ICES 7, se consideră epuizată de la data stabilită în anexa respectivă.
Articolul 2 Interdicții (1) Pescuitul care vizează stocul menționat la articolul 1, efectuat de navele care arborează pavilionul Irlandei sau care sunt înmatriculate în acest stat membru, este interzis începând cu data stabilită în anexă.
Mai precis, se interzic localizarea peștelui, precum și lansarea, instalarea sau ridicarea unei unelte de pescuit în vederea pescuitului din stocul respectiv.
(2) Transbordarea, păstrarea la bord, prelucrarea la bord, transferul, plasarea în cuști, îngrășarea și debarcarea peștelui și a produselor pescărești provenind din stocul sus-menționat, capturate de navele respective, rămân autorizate pentru capturile efectuate înainte de această dată.
(3) Capturile neintenționate de specii din stocul sus-menționat, efectuate de navele respective, trebuie să fie aduse și păstrate la bordul navelor de pescuit, înregistrate, debarcate și deduse din cote în conformitate cu articolul 15 din Regulamentul (UE) nr.
1380/2013 al Parlamentului European și al Consiliului (3).
(1) JO L 343, 22.12.2009, p. 1.
(2) Regulamentul (UE) 2022/109 al Consiliului din 27 ianuarie 2022 de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 21, 31.1.2022, p. 1).
(3) Regulamentul (UE) nr.
1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr.
1954/2003 și (CE) nr.
1224/2009 ale Consiliului și de abrogare a Regulamentelor (CE) nr.
2371/2002 și (CE) nr.
639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).